Alertă de călătorie în Spania din cauza unui incendiu de vegetație. Peste 1.000 de persoane au fost evacuate.
Ministerul Afacerilor Externe a emis o alertă de călătorie pentru Spania, din cauza unui incendiu de vegetație forestieră care are loc în Malaga, Spania. Peste 1.000 de persoane au fost evacuate.
MAE le transmite cetățenilor români care se află, tranzitează sau doresc să călătorească în Spania, Comunitatea Autonomă Andaluzia, că este activ un incendiu de vegetaţie forestieră în provincia Malaga, în oraşele Jubrique, Genaguacil, Estepona şi Benahavis.Incendiul afectează o suprafaţă de aproximativ 2200 de hectare.Conform informațiilor comunicate de autoritățile spaniole, din zonele afectate au fost evacuate, până în prezent, aproximativ 1.000 de persoane.Ministerul Afacerilor Externe recomandă cetățenilor români să consulte în permanență informațiile comunicate de autoritățile spaniole în acest sens și să respecte cu strictețe instrucțiunile și avertismentele acestora. În caz de urgență, cetățenii români care se află în zonele afectate pot contacta autoritățile spaniole competente, apelând telefonul de urgență 112.